L 61/24 Službeni list Europske unije 5.3.2015. PROVEDBENA ODLUKA VI]EĆA (EU) 2015/356 od 2. ožujka 2015. o ovlašćivanju Ujedinjene Kraljevine da na određenim zemljopisnim područjima primjenjuje diferencirane razine oporezivanja na pogonska goriva u skladu s člankom 19. Direktive 2003/96/EZ VIJEĆE EUROPSKE UNIJE, uzimajući u obzir Ugovor o funkcioniranju Europske unije, uzimajući u obzir Direktivu Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije ('), a posebno njezin članak 19., uzimajući u obzir prijedlog Europske komisije, budući da: (1) — Dopisom od 2. veljače 2014. Ujedinjena Kraljevina zahtijevala je ovlaštenje za primjenu snižene stope trošarine na plinsko ulje i bezolovni benzin koji se isporučuju kao pogonsko gorivo za cestovna vozila, u skladu s člankom 19. Direktive 2003/96/EZ, na zemljopisnim područjima koja su na dan priopćenja ove Odluke obuhvaćena poštanskim brojevima okruga IV54 (Highland — Škotska), IV26 (Highland — Škotska), IV27 (Highland — Škotska), NE48 (Northumberland — Engleska), PH41 (Highland — Škotska), KW12 (Highland — Škotska), PA80 (Argyll and Bute — Škotska), PH36 (Highland — Škotska), IV22 (Highland — Škotska), PA38 (Argyll and Bute — Škotska), PH23 (Highland — Škotska), PH19 (Highland — Škotska), IV21 (Highland — Škotska), LA17 (Cumbria — Engleska), EX35 (Devon — Engleska), IV14 (Highland — Škotska) i na zemljopisnom području koje je na dan priopćenja ove Odluke obuhvaćeno poštanskim brojem grada Hawesa (North Yorkshire — Engleska). Ujedinjena Kraljevina dostavila je 3. lipnja i 17. rujna 2014. dodatne informacije i pojašnjenja. (2) — Na navedenim područjima cijene plinskog ulja i bezolovnog benzina koji se isporučuju kao pogonsko gorivo za cestovna vozila više su od prosječnih cijena na ostatku državnog područja Ujedinjene Kraljevine, čime se lokalni potrošači goriva dovode u nepovoljan položaj. Do razlike u cijeni dolazi zbog dodatnih jediničnih troškova uzrokovanih zemljopisnim položajem navedenih područja, njihovim malim brojem stanovnika i relativno malim količinama goriva koje se isporučuju. (3) — Snižene stope oporezivanja trebale bi biti više od najnižih stopa utvrđenih u članku 7. Direktive 2003/96/EZ. (4) = S obzirom na posebnu prirodu područja na kojima se primjenjuje i umjereno sniženje stope kojim se tek djelomično ublažavaju viši troškovi nastali na dotičnim zemljopisnim područjima, ne očekuje se da će mjera prouzročiti bilo kakva kretanja u svrhu opskrbe gorivom. (5) — Mjera je stoga prihvatljiva sa stajališta pravilnog funkcioniranja unutarnjeg tržišta i potrebe za osiguravanjem poštenog tržišnog natjecanja te je spojiva s politikama Unije u području zdravlja, okoliša, energetike i prometa. (6) — U skladu s člankom 19. stavkom 2. Direktive 2003/96/EZ svako ovlaštenje odobreno prema tom članku treba biti strogo vremenski ograničeno. Kako bi se dotičnim poduzećima i potrošačima pružio dostatan stupanj sigurnosti, ovlaštenje bi trebalo odobriti na razdoblje od šest godina. Međutim, kako se ne bi ugrozio budući opći razvoj postojećeg pravnog okvira, primjereno je predvidjeti da bi, ako Vijeće, postupajući na temelju članka 113. Ugovora o funkcioniranju Europske unije (UFEU), uvede izmijenjeni opći sustav oporezivanja energenata s kojim ovlaštenje odobreno u ovoj Odluci nije spojivo, ova Odluka trebala prestati važiti na dan početka primjene pravila tog izmijenjenog sustava. (7) — Ovom Odlukom ne dovodi se u pitanje primjena pravila Unije o državnim potporama, (') SLL 283, 31.10.2003., str. 51.